**На основу члана 14. Закона о јединственом бирачком списку („Службени гласник РС“бр. 104/2009 и 99/2011), тачке 10. Упутства за спровођење Закона о јединственом бирачком списку („Службени гласник РС“ бр. 15/2012) а у вези Одлуке о расписивању избора за народне посланике у Народној скупштини („Сл. гласник РС“ бр. 21/2016.године), који ће се одржати 24.04.2016. године Управа градске општине Вождовац, упућује**

**ОБАВЕШТЕЊЕ ГРАЂАНИМА**

**ЗА УВИД У ЈЕДИНСТВЕНИ БИРАЧКИ СПИСАК РАДИ ВРШЕЊА ПРОМЕНА (УПИС, БРИСАЊЕ, ИЗМЕНА, ДОПУНА ИЛИ ИСПРАВКА)**

У бирачки списак уписују се лица који имају бирачко право а након доношења одлуке о расписивању избора и малолетна лица која бирачко право стичу најкасније на дан избора.

**Увид у део бирачког списка може се извршити непосредно сваког дана, од 08,00-16,00 часова у згради градске општине Вождовац, Устаничка бр. 53 (приземље канцеларија 37)**, као и електронским путем на званичкој интернет страници Министарства државне управе и локалне самоуправе уношењем података о јединственом матичном броју грађана.

Бирача који није уписан у бирачки списак уписује у списак до његовог закључења Управа градске општине Вождовац, а од његовог закључења па све до 72 часа пре дана избора надлежно Министарство правде и државне управе (члан 10. Закона о јединственом, бирачком списку).

**ДОНОШЕЊЕ РЕШЕЊА О ПРОМЕНАМА У БИРАЧКОМ СПИСКУ**

**До закључења бирачког списка, односно до 08.04. 2016. године у 24,00 часа,** грађани могу од Управе градске општине на територији града Београда, **ЗАХТЕВАТИ ДОНОШЕЊЕ РЕШЕЊА О ПРОМЕНАМА У БИРАЧКОМ СПИСКУ** (члан 14. Закона о јединственом бирачком списку и тачка 10. Упутства за спровођење Закона о јединственом бирачком списку).

Од проглашења изборне листе, право на увид у бирачки списак има и подносилац изборне листе или лице које он овласти у складу са законом и то на исти начин и по истом поступку као и грађани.

**ГЛАСАЊЕ ПРЕМА МЕСТУ БОРАВИШТА У ИНОСТРАНСТВУ, ОДНОСНО ПРЕМА ИЗАБРАНОМ МЕСТУ ГЛАСАЊА**

**До 02.04. 2016. Године у 24,00 часа, односно 5 дана пре закључења бирачког списка,** бирачи који имају боравиште у иностранству преко дипломатско-конзуларног представништва Републике Србије могу поднети захтев да се у јединствени бирачки списак упише податак **ДА ЋЕ НА ПРЕДСТОЈЕЋИМ ИЗБОРИМА ЗА НАРОДНЕ ПОСЛАНИКЕ ГЛАСАТИ У ИНОСТРАНСТВУ,**  као и да бирачи који имају боравиште у иностранству  **МОГУ, ПРЕКО ДИПЛОМАТСКО-КОНЗУЛАРНОГ ПРЕДСТАВНИШТВА РЕПУБЛИКЕ СРБИЈЕ ПОДНЕТИ ОПШТИНСКОЈ УПРАВИ ПО МЕСТУ ЊИХОВОГ ПРЕБИВАЛИШТА У ЗЕМЉИ, ЗАХТЕВ ЗА ДАВАЊЕ ОБАВЕШТЕЊА О ПОДАЦИМА КОЈИ СУ О ЊИМА УПИСАНИ У ЈЕДИНСТВЕНИ БИРАЧКИ СПИСАК** (члан 16. Закона о јединственом бирачком списку и тачка 8. Упутства о спровођењу Закона о јединственом бирачком списку).

Увид у јединствени бирачки списак може се извршити и електронским путем на званичној интернет страници Министарства државне управе и локалне самоуправе – уношењем података о јединственом матичном броју грађана.

**СВЕ ИНФОРМАЦИЈЕ СЕ МОГУ ДОБИТИ НА ТЕЛ: 245-88-90**

**ОВО ОБАВЕШТЕЊЕ СТАВИТИ НА ОГЛАСНУ ТАБЛУ ГРАДСКЕ ОПШТИНЕ ВОЖДОВАЦ, УСЛУЖНОГ ЦЕНТРА У БЕЛОМ ПОТОКУ И МЕСНИХ ЗАЈЕДНИЦА НА ТЕРИТОРИЈИ ГРАДСКЕ ОПШТИНЕ ВОЖДОВАЦ**

УПРАВА ГРАДСКЕ ОПШТИНЕ ВОЖДОВАЦ

VI бр. 13-5 од 05.03. 2016.год. НАЧЕЛНИК УПРАВЕ

Бојана Радаковић